CBG ร่วง 5% โบรกฯชี้เงินเฟ้อพุ่ง ดันต้นทุนเพิ่ม กดรายได้ปี 65 ฟื้นตัวช้า
CBG ร่วง 5% โบรกฯชี้ต้นทุนปรับขึ้นตามเงินเฟ้อ อาจส่งผลกระทบต่อรายได้ปี 2565 ฟื้นตัวช้ากว่าคาดการณ์
26 ม.ค. 2565

ผู้สื่อข่าวรายงานว่าวันนี้ (26 ม.ค.2565) ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 15:36 น. อยู่ที่ระดับ 101.50 บาท ลดลง 5.00 บาท หรือ 4.69% โดยทำจุดสูงสุดที่ 107.00 บาท และทำจุดต่ำสุดที่ 100.50 บาท ด้วยมูลค่าการซื้อขาย 1.55 พันล้านบาท

นางสาวหทัยชนก มูลวงศ์ นักวิเคราะห์การลงทุนด้านหลักทรัพย์ บล.ฟิลลิป (ประเทศไทย) กล่าวว่า ราคา CBG วันนี้ปรับตัวลงแรงเมื่อเทียบกับกลุ่มเครื่องดื่ม เป็นผลมาจากต้นทุนที่ปรับตัวขึ้นตามอัตราเงินเฟ้อ อาจส่งผลกระทบต่อรายได้ปี 2565 ฟื้นตัวช้ากว่าที่ตลาดคาดการณ์ ประกอบการการปรับขึ้นราคาขายในช่วงนี้ก็ยังเป็นไปได้ยาก แต่อย่างไรก็ตามในแง่ของราคาหุ้น มองว่าราคาปรับตัวลงมาค่อนข้างมากแล้ว ก็ถือเป็นจังหวะในการเข้าสะสมได้